ai4bharat/Pralekha huggingface dataset:
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
କୋଭିଡ ଟିକା ପରୀକ୍ଷଣ ନିମନ୍ତେ ପୁଣେ ଓ ହାଇଦ୍ରାବାଦ ଠାରେ ଆହୁରି ଦୁଇଟି କେନ୍ଦ୍ରୀୟ ଔଷଧ ପରୀକ୍ଷାଗାର ପ୍ରସ୍ତୁତ କଲେ ସରକାର
ଟିକା ବିକାଶ ଓ ଉତ୍ପାଦନ ଇକୋସିଷ୍ଟମକୁ ବୃଦ୍ଧି କରିବା ଲାଗି ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ ଅଧୀନ ଜୈବପ୍ରଯୁକ୍ତି ବିଭାଗ ପକ୍ଷରୁ ନିରନ୍ତର ସହଯୋଗ
କୋଭିଡ 19 ମହାମାରୀର ବ୍ୟାପକତା ଏବଂ କୋଭିଡ ଟିକା ଉତ୍ପାଦନ ବୃଦ୍ଧିର ଆବଶ୍ୟକତାକୁ ବିଚାର କରି ଟିକା ପରୀକ୍ଷଣ/ଟିକାଗୁଡ଼ିକ ପାଇଁ ଆଗୁଆ ପ୍ରମାଣପତ୍ର ଜାରି କରିବା ସୁବିଧା ପ୍ରଦାନ କରିବା ନିମନ୍ତେ ସରକାର ସକ୍ରିୟ ଭାବେ ଦୁଇଟି ଅତିରିକ୍ତ ପରୀକ୍ଷାଗାର ବିକଶିତ କରିବା ଲାଗି ନିଷ୍ପତ୍ତି ଗ୍ରହଣ କରିଛନ୍ତି। ବର୍ତ୍ତମାନ, ଦେଶରେ କସୌଲି ଠାରେ ଗୋଟିଏ କେନ୍ଦ୍ରୀୟ ଔଷଧ ପରୀକ୍ଷାଗାର  ରହିଛି। ଭାରତରେ ମାନବ ଉପଯୋଗ ଲାଗି ଉଦ୍ଦିଷ୍ଟ ଇମ୍ୟୁନୋବାୟୋଲୋଜିକାଲ ର ପରୀକ୍ଷା ଓ ଆଗୁଆ ପ୍ରମାଣପତ୍ର ଜାରି କରିବା ନିମନ୍ତେ ଏହା ଜାତୀୟ କେନ୍ଦ୍ରୀୟ ପରୀକ୍ଷାଗାର ଭାବେ କାର୍ଯ୍ୟ କରୁଛି।
ଭାରତ ସରକାରଙ୍କ ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ ଅଧୀନ ଜୈବପ୍ରଯୁକ୍ତି ବିଭାଗ ପକ୍ଷରୁ ବ୍ୟାଚ୍ ଟେଷ୍ଟିଂ ଓ ଟିକାଗୁଡ଼ିକର ଗୁଣବତ୍ତା ପରୀକ୍ଷଣ ନିମନ୍ତେ ଏହାର ଦୁଇଟି ସ୍ବୟଂଶାସିତ ଗବେଷଣା ସଂସ୍ଥାନ ପୁଣେସ୍ଥିତ ନ୍ୟାସନାଲ ସେଣ୍ଟର ଫର ସେଲ୍ ସାଇନ୍ସ  ଏବଂ ହାଇଦ୍ରାବାଦସ୍ଥିତ ନ୍ୟାସନାଲ ଇନଷ୍ଟିଚ୍ୟୁଟ ଅଫ ଆନିମଲ ବାୟୋଟେକ୍ନୋଲୋଜି  ଠାରେ କେନ୍ଦ୍ରୀୟ ଔଷଧ ପରୀକ୍ଷାଗାର ଭାବେ ଦୁଇଟି ଟିକା ପରୀକ୍ଷଣ ସୁବିଧା କେନ୍ଦ୍ର ସ୍ଥାପନ କରାଯାଇଛି। ପିଏମ-କେୟାର୍ସ ଫଣ୍ଡ ଟ୍ରଷ୍ଟ ପକ୍ଷରୁ ଯୋଗାଇ ଦିଆଯାଇଥିବା ପାଣ୍ଠି ସହାୟତା ବଳରେ ଡିବିଟି-ଏନସିସିଏସ ଏବଂ ଡିବିଟି-ଏନଆଇଏବି ଠାରେ କେନ୍ଦ୍ରୀୟ ଔଷଧ ପରୀକ୍ଷାଗାର ଭାବରେ ଦୁଇଟି ନୂଆ ଟିକା ପରୀକ୍ଷଣ କେନ୍ଦ୍ର ପ୍ରତିଷ୍ଠା କରାଯାଇଛି। କୋଭିଡ-19 ମହାମାରୀ ପରଠାରୁ, ବାୟୋଟେକ୍ନୋଲୋଜି ବିଭାଗ ପକ୍ଷରୁ କୋଭିଡ-19 ସଂକ୍ରାନ୍ତ ବିଭିନ୍ନ କାର୍ଯ୍ୟକଳାପ ଯେପରିକି ଟିକା ବିକାଶ, ନିଦାନ ଓ ପରୀକ୍ଷଣ, ବାୟୋବ୍ୟାଙ୍କିଙ୍ଗ ଏବଂ ଜେନୋମ ସର୍ଭିଲାନ୍ସ ଆଦି ଜାରି ରଖିଛି। ଏହାଛଡ଼ା ମୌଳିକ ଗବେଷରା ଓ ଟ୍ରାନ୍ସଲେସନାଲ ଗବେଷଣା ଇକୋସିଷ୍ଟମ ବିକଶିତ କରିବା ଦିଗରେ ମଧ୍ୟ ଯୋଗଦାନ ଦେଇ ଆସୁଛି।
କେନ୍ଦ୍ର ସ୍ବାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ପକ୍ଷରୁ ଜାରି ହୋଇଥିବା ଗେଜେଟ୍ ବିଜ୍ଞପ୍ତି ଅନୁଯାୟୀ ପୁଣେସ୍ଥିତ ଏନସିସିଏସ କେନ୍ଦ୍ର ବର୍ତ୍ତମାନ କୋଭିଡ 19 ଟିକାର ପରୀକ୍ଷଣ ଓ ଲଟ୍ ରିଲିଜ୍ ପାଇଁ କେନ୍ଦ୍ରୀୟ ଔଷଧ ପରୀକ୍ଷାଗାର ଭାବେ ବିଜ୍ଞପିତ କରାଯାଇଛି। ଖୁବଶୀଘ୍ର ଏନଆଇଏବି, ହାଇଦ୍ରାବାଦ କେନ୍ଦ୍ର ଜରୁରି ବିଜ୍ଞପ୍ତି ହାସଲ କରିବ।
ପିଏମ କେୟାର୍ସ ପାଣ୍ଠି ଟ୍ରଷ୍ଟରୁ ଆର୍ଥିକ ସହାୟତା ପାଇ ଏହି ଦୁଇଟି ସଂସ୍ଥା ଖୁବ୍ ଅଳ୍ପ ଦିନ ମଧ୍ୟରେ ଏହି ଉଦ୍ଦେଶ୍ୟ ପାଇଁ ଅତ୍ୟାଧୁନିକ ସୁବିଧା ସ୍ଥାପନ କରିଛନ୍ତି। ଏହି ସୁବିଧା କେନ୍ଦ୍ରରେ ପ୍ରତି ମାସରେ ଆନୁମାନିକ 60 ବ୍ୟାଚ୍ ଟିକା ପରୀକ୍ଷା କରାଯାଇପାରିବ ବୋଲି ଆଶା କରାଯାଉଛି। ଏହି ନୂଆ ସୁବିଧା କେନ୍ଦ୍ରରେ ବର୍ତ୍ତମାନ ଦେଶରେ ପ୍ରଚଳିତ କୋଭିଡ-19 ଟିକା ଏବଂ ନୂଆ କୋଭିଡ-19 ଟିକା ପରୀକ୍ଷା ଚାହିଦା ଅନୁସାରେ ବୃଦ୍ଧି କରିପାରିବ ବୋଲି ଆଶା କରାଯାଉଛି। କେବଳ ଟିକା ବିକାଶ ଓ ଉତ୍ପାଦନ ନୁହେଁ ବରଂ ପୁଣେ ଓ ହାଇଦ୍ରାବାଦ ଭଳି ଟିକା ଉତ୍ପାଦନ କେନ୍ଦ୍ରରେ ଅବସ୍ଥିତ ଥିବାରୁ ଟିକା ଉତ୍ପାଦନ ଓ ଯୋଗାଣ ନିମନ୍ତେ ଏହା ପରିବହନ ଦୃଷ୍ଟିରୁ ଅନୁକୂଳ ସ୍ଥାନ ଭାବେ ସାବ୍ୟସ୍ତ ହୋଇପାରିବ।
ପିଏମ କେୟାର୍ସ ପାଣ୍ଠି ଟ୍ରଷ୍ଟ ସହାୟତାରେ କୋଭିଡ-19 ଟିକା ପରୀକ୍ଷଣ ପାଇଁ ନିର୍ମାଣ କରାଯାଇଥିବା ନୂତନ ଭାବେ ନିର୍ମିତ ଡିବିଟି-ଏନସିସିଏସ୍ କେନ୍ଦ୍ରୀୟ ଔଷଧ ପରୀକ୍ଷାଗାର
ପିଏମ କେୟାର୍ସ ପାଣ୍ଠି ଟ୍ରଷ୍ଟ ସହାୟତାରେ କୋଭିଡ-19 ଟିକା ପରୀକ୍ଷଣ ପାଇଁ ନିର୍ମାଣ କରାଯାଇଥିବା ନୂତନ ଭାବେ ନିର୍ମିତ ଡିବିଟି-ଏନଆଇଏବି କେନ୍ଦ୍ରୀୟ ଔଷଧ ପରୀକ୍ଷାଗାର
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି-୨୦ ଶିଖର ସମ୍ମିଳନୀରେ ଭାଗ ନେବା ପାଇଁ ପ୍ରଧାନମନ୍ତ୍ରୀଙ୍କ ଇଣ୍ଡୋନେସିଆ ଗସ୍ତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଣ୍ଡୋନେସିଆର ରାଷ୍ଟ୍ରପତି ମହାମହିମ ଶ୍ରୀଯୁକ୍ତ ଜୋକୋ ୱିଦୋଦୋଙ୍କ ଆମନ୍ତ୍ରଣ କ୍ରମେ ୧୭ତମ ଜି ୨୦ ଶିଖର ସମ୍ମିଳନୀରେ ଭାଗ ନେବା ପାଇଁ ନଭେମ୍ବର ୧୪-୧୬ ପର୍ଯ୍ୟନ୍ତ ବାଲି, ଇଣ୍ଡୋନେସିଆ ଗସ୍ତ କରିବେ ।
ବାଲି ଶିଖର ସମ୍ମିଳନୀ ଅବସରରେ ଜି-୨୦ ନେତୃବୃନ୍ଦ ଶିଖର ସମ୍ମିଳନୀର ଶୀର୍ଷକ ମିଳିତ ପୁନରୁଦ୍ଧାର, ମଜବୁତ ପୁନରୁଦ୍ଧାର ଅନ୍ତର୍ଗତ ପ୍ରମୁଖ ବୈଶିକ ଆହ୍ୱାନ ସମ୍ପର୍କରେ ବିସ୍ତୃତ ଆଲୋଚନା କରିବେ । ଜି-୨୦ ଶିଖର ସମ୍ମିଳନୀ କାର୍ଯ୍ୟସୂଚୀର ଅଂଶବିଶେଷ ସ୍ୱରୂପ- ଖାଦ୍ୟ ଓ ଶକ୍ତି ସୁରକ୍ଷା, ସ୍ୱାସ୍ଥ୍ୟ ଓ ଡିଜିଟାଲ ପରିବର୍ତ୍ତନ ସମ୍ପର୍କିତ ତିନିଟି କାର୍ଯ୍ୟ ଅଧିବେଶନ ଆୟୋଜିତ ହେବ ।
ଶିଖର ସମ୍ମିଳନୀର ସମାପନୀ ଅଧିବେଶନରେ ରାଷ୍ଟ୍ରପତି ୱିଦୋଦୋ ସାଙ୍କେତିକ ଭାବେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଜି-୨୦ ଅଧ୍ୟକ୍ଷ ଭାର ହସ୍ତାନ୍ତର କରିବେ । ଡିସେମ୍ବର ୧, ୨୦୨୨ରୁ ଭାରତ ଔପଚାରିକ ଭାବେ ଜି-୨୦ ଅଧ୍ୟକ୍ଷତା ଗ୍ରହଣ କରିବ ।
ଏହି ଶିଖର ସମ୍ମିଳନୀ ଅବସରରେ ବିଭିନ୍ନ ଦେଶର ପ୍ରତିପକ୍ଷଙ୍କ ସହ ପ୍ରଧାନମନ୍ତ୍ରୀ ଦ୍ୱିପାକ୍ଷିକ ବୈଠକ କରିବେ । ପ୍ରଧାନମନ୍ତ୍ରୀ ବାଲି ଠାରେ ଭାରତୀୟ ସମ୍ପ୍ରଦାୟଙ୍କୁ ସମ୍ବୋଧିତ କରିବା ସହ ଆଲୋଚନା ମଧ୍ୟ କରିବେ ।
SR
(
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
ଖଦୀ କାରିଗର ଓ ବିଶ୍ବକର୍ମାଙ୍କୁ ସ୍ବଧୀନତା ଦିବସରେ ଯୋଗଦେବାକୁ ନିମନ୍ତ୍ରଣ
ଖଦୀ କାରିଗର ଓ ଅନ୍ୟାନ୍ୟ ୧୮ଟି ବିବିଧ କ୍ଷେତ୍ରରୁ ବିଶ୍ବକର୍ମାମାନଙ୍କୁ ସ୍ବତନ୍ତ୍ର ଅତିଥି ଭାବେ ସ୍ବାଧୀନତା ଦିବସରେ ନୂଆଦିଲ୍ଲୀ ଲାଲକିଲ୍ଲାରେ ଅନୁଷ୍ଠିତ ଉତ୍ସବରେ ଯୋଗ ଦେବାକୁ ଆମନ୍ତ୍ରଣ କରାଯାଇଛି।
ନୂଆଦିଲ୍ଲୀର ଲାଲକିଲ୍ଲାରେ ଆୟୋଜିତ ହେବାକୁ ଥିବା ସ୍ବାଧୀନତା ଦିବସ ସମାରୋହରେ ବିଭିନ୍ନ କ୍ଷେତ୍ରରୁ ଆସିଥିବା ଦେଶର ୧୮ ଶହ ସ୍ବତନ୍ତ୍ର ଆମନ୍ତ୍ରିତ ଅତିଥିଙ୍କୁ ଏଥର ଦେଖିବାକୁ ମିଳିବ। ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଜାତୀୟ ପତାକା ଉତ୍ତୋଳନ ସହ ତାଙ୍କର ଦେଶ ଉଦ୍ଦେଶ୍ୟରେ ଅଭିଭାଷଣ ଶୁଣିବାକୁ ଭାରତ ସରକାର ସେମାନଙ୍କୁ ନିମନ୍ତ୍ରଣ କରିଛନ୍ତି।
ଏମଏସଏମଇ ମନ୍ତ୍ରଣାଳୟ ୫୦ ଜଣ ଖଦୀ କାରିଗର ଓ ୬୨ ଜଣ ବିଶ୍ବକର୍ମାଙ୍କୁ ୧୮ଟି ବିଭିନ୍ନ ବେଉଷାରୁ ସେମାନଙ୍କ ପତ୍ନୀଙ୍କ ସହ ଚଳିତ ବର୍ଷ ନୂଆଦିଲ୍ଲୀରେ ସ୍ବାଧୀନତା ଦିବସ ସମାରୋହରେ ଅଂଶଗ୍ରହଣ କରିବାକୁ ଆମନ୍ତ୍ରଣ କରିଛନ୍ତି। ଲାଲକିଲ୍ଲାରେ ପ୍ରଧାନମନ୍ତ୍ରୀଙ୍କ ଦ୍ବାରା ଅଗଷ୍ଟ ୧୫, ୨୦୨୩ ଦିନ ଜାତୀୟ ପତାକା ଉତ୍ତୋଳନରେ ଯୋଗ ଦେବା ପରେ କେନ୍ଦ୍ର ଅଣୁ, କ୍ଷୁଦ୍ର ଓ ମଧ୍ୟମ ଶିଳ୍ପ ମନ୍ତ୍ରୀ ଶ୍ରୀ ନାରାୟଣ ରାଣେଙ୍କ ବାସଭବନରେ ଅନୁଷ୍ଠିତ ସମାରୋହରେ ମଧ୍ୟ ଯୋଗ ଦେବେ।
ଦେଶବ୍ୟାପୀ ଖଦୀ କାରିଗର ଓ ବିଶ୍ବକର୍ମାମାନଙ୍କୁ ଉତ୍ସବ ପାଇଁ ଆମନ୍ତ୍ରଣ କରିବା ସରକାରଙ୍କ ପକ୍ଷରୁ ସେମାନଙ୍କ ଦେଶ ପ୍ରତି ଅବଦାନ ଗଭୀର କୃତଜ୍ଞତାର ଅଂଶବିଶେଷ ଭାବେ ବିବେଚନା କରାଯାଉଛି।
ପ୍ରତିରକ୍ଷା ମନ୍ତ୍ରଣାଳୟ
ଆତ୍ମନିର୍ଭର ଭାରତ : ଭାରତୀୟ ନୌସେନା ପାଇଁ ୧୭୦୦ କୋଟି ଟଙ୍କା ମୂଲ୍ୟର ୧୩ ଲିଙ୍କ୍ସ - ୟୁ୨ ଅଗ୍ନି ନିୟନ୍ତ୍ରଣ ବ୍ୟବସ୍ଥା ପାଇଁ ବିଇଏଲ୍ ସହିତ ଚୁକ୍ତି ସ୍ୱାକ୍ଷର କରିଛି ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷା ମନ୍ତ୍ରଣାଳୟ, ମାର୍ଚ୍ଚ ୩୦, ୨୦୨୩ ରେ ଭାରତୀୟ ନୌସେନା ପାଇଁ ୧୩ ଟି ଲିଙ୍କ୍ସ - ୟୁ୨ ଅଗ୍ନି ନିୟନ୍ତ୍ରଣ ବ୍ୟବସ୍ଥାକୁ ଆହରଣ କରିବା ପାଇଁ ବାଙ୍ଗାଲୋର ସ୍ଥିତ ଭାରତ ଇଲେକ୍ଟ୍ରୋନିକ୍ସ ଲିମିଟେଡ  ସହିତ ଏକ ଚୁକ୍ତି ସ୍ୱାକ୍ଷର କରିଛି, ଯାହାକି ଭାରତୀୟ - ଆଇଡିଏମଏମ  ବର୍ଗ ଅଧୀନରେ ମୋଟ ୧୭୦୦ କୋଟି ଟଙ୍କାରୁ ଅଧିକ ମୂଲ୍ୟରେ ନିର୍ମିତ ହେବ । ଲିଙ୍କ୍ସ - ୟୁ୨ ବ୍ୟବସ୍ଥା ହେଉଛି ଏକ ନୌସେନା ଗୁଳିଗୋଳାଜନିତ ଅଗ୍ନି ନିୟନ୍ତ୍ରଣ ବ୍ୟବସ୍ଥା  ଯାହା ସ୍ୱଦେଶୀ ଭାବରେ ପରିକଳ୍ପିତ ଏବଂ ବିକଶିତ ହୋଇଛି । ଏହା ସାମୁଦ୍ରିକ ଅବ୍ୟବସ୍ଥା ମଧ୍ୟରେ ତଥା ବାୟୁ / ଭୂପୃଷ୍ଠ ଲକ୍ଷ୍ୟ ମଧ୍ୟରେ ସଠିକ୍ ଭାବରେ ଟ୍ରାକିଂ କରିବା ଏବଂ ଲକ୍ଷ୍ୟକୁ ଭେଦ କରିବାରେ ସକ୍ଷମ ।
୪ର୍ଥ ପିଢ଼ି, ସଂପୂର୍ଣ୍ଣ ଭାବରେ ସ୍ୱଦେଶୀ ପ୍ରଣାଳୀରେ ନିର୍ମିତ, ନୂତନ ପିଢ଼ି ସମୁଦ୍ର ତଟବର୍ତୀ ଇଲାକାରେ ପହରା ଦେଉଥିବା ଜାହାଜରେ ଏହା ସ୍ଥାପିତ ହେବ ଯାହା ଗାର୍ଡେନ୍ରିଚ୍ ସିପ୍ ବିଲ୍ଡର୍ସ ଆଣ୍ଡ ଇଞ୍ଜିନିୟର୍ସ ଏବଂ ଗୋଆ ସିପ୍ୟାର୍ଡ ଲିମିଟେଡ ଠାରେ ସ୍ୱଦେଶୀ ଭାବରେ ନିର୍ମିତ ହେବ । ଏହି ପଦକ୍ଷେପ ଚାରି ବର୍ଷ ମଧ୍ୟରେ ଦୁଇ ଲକ୍ଷ ମାନବ- ଦିବସର ରୋଜଗାର ସୃଷ୍ଟି କରିବ ଏବଂ ଏମ୍ଏସଏମ୍ଇ ସମେତ ବିଭିନ୍ନ ଭାରତୀୟ ଉଦ୍ୟୋଗ ଗୁଡିକର ସକ୍ରିୟ ଅଂଶଗ୍ରହଣକୁ ଉତ୍ସାହିତ କରିବ, ଯାହାର ପରିଣାମ ସ୍ୱରୂପ ପ୍ରତିରକ୍ଷା କ୍ଷେତ୍ରରେ ‘ଆତ୍ମନିର୍ଭରତା' ହାସଲ କରିବା ପାଇଁ ସରକାରଙ୍କ ଉଦ୍ୟମ ପ୍ରତି ଏହାର ଉଲ୍ଲେଖନୀୟ ଅବଦାନ ରହିବ ।
SSP
(Visitor Counter : 72
ମାନବ ସମ୍ବଳ ବିକାଶ ମନ୍ତ୍ରଣାଳୟ
ଚଳିତବର୍ଷ ସିବିଏସ୍ଇ ଦଶମ ବୋର୍ଡ ପରୀକ୍ଷାରେ 99.23 ଶତାଂଶ ଉତ୍ତୀର୍ଣ୍ଣ ହାର ହାସଲ କରି କେନ୍ଦ୍ରୀୟ ବିଦ୍ୟାଳୟ ସଂଗଠନ ସର୍ବାଗ୍ରେ
ଚଳିତବର୍ଷ ସିବିଏସ୍ଇ ଦଶମ ଶ୍ରେଣୀ ପରୀକ୍ଷାରେ କେନ୍ଦ୍ରୀୟ ବିଦ୍ୟାଳୟ ସଂଗଠନ ର ସଫଳତା ହାର 99.23 ଶତାଂଶ ରହିଛି । ସିବିଏସ୍ଇର ମୋଟ ଉତ୍ତୀର୍ଣ୍ଣ ହାର ଚଳିତବର୍ଷ 91.46 ଶତାଂଶ ରହିଥିବାବେଳେ କେନ୍ଦ୍ରୀୟ ବିଦ୍ୟାଳୟଗୁଡିକ ଏହି କ୍ଷେତ୍ରରେ ଶ୍ରେଷ୍ଠ ଫଳାଫଳ ହାସଲ କରିଛନ୍ତି । କ୍ରମାଗତ ଦ୍ୱିତୀୟ ବର୍ଷ ପାଇଁ କେଭିଏସ୍କୁ ଏହି ସଫଳତା ମିଳିଛି ।
କେଭିଏସ୍ ପରୀକ୍ଷା ଫଳର ମୁଖ୍ୟାଂଶ
- ପରୀକ୍ଷା ଦେଇଥିବା କେଭିଏସ୍ର ମୋଟ ଛାତ୍ରଛାତ୍ରୀ- 94498
- ମୋଟ ଉତ୍ତୀର୍ଣ୍ଣଙ୍କ ସଂଖ୍ୟା- 93774
- କୃତକାର୍ଯ୍ୟ ହାର- 99.23 ଶତାଂଶ
- କୃତକାର୍ଯ୍ୟ ଛାତ୍ର- 50591
- କୃତକାର୍ଯ୍ୟ ଛାତ୍ରୀ- 43183
- ମୋଟ କେଭି ସଂଖ୍ୟା- 1168
- ଶତପ୍ରତିଶତ କୃତକାର୍ଯ୍ୟ ହୋଇଥିବା କେଭି ସଂଖ୍ୟା- 846
- ନବେ ଶତାଂଶରୁ ଅଧିକ ନମ୍ବର ରଖିଥିବା ପରୀକ୍ଷାର୍ଥୀ- 9104
- ପଞ୍ଚାନବେ ଶତାଂଶରୁ ଅଧିକ ନମ୍ବର ରଖିଥିବା ଛାତ୍ରଛାତ୍ରୀ- 1717
ଅନୁଷ୍ଠାନ ୱାରୀ ପ୍ରଦର୍ଶନ
1. କେଭିଏସ୍- 99.23%
2. ଜେଏନ୍ଭି- 98.66%
3. ସିଟିଏସ୍ଏ- 93.67%
4. ସ୍ୱାଧୀନ- 92.81%
5. ସରକାରୀ- 80.91%
6. ସରକାରୀ ଅନୁଦାନପ୍ରାପ୍ତ- 77.82 ଶତାଂଶ
କେନ୍ଦ୍ରୀୟ ବିଦ୍ୟାଳୟର ସର୍ବଭାରତୀୟ ଟପ୍ପର
ସମ୍ବଲପୁର କେନ୍ଦ୍ରୀୟ ବିଦ୍ୟାଳୟ ଛାତ୍ର ଅଭୟ ନାୟକ ମୋଟ 500 ନମ୍ବରରୁ 497  ନମ୍ବର ରଖି କେଭିର କେନ୍ଦ୍ରୀୟ ସ୍ତରରେ ଟପ୍ପର ହୋଇଛନ୍ତି ।
ରେଳ ମନ୍ତ୍ରଣାଳୟ
ଯାତ୍ରୀମାନଙ୍କ ଚାହିଦା ପାଇଁ ଟ୍ରେନ୍ : ରେଳବାଇ ଭର୍ତ୍ତି ବୋର୍ଡ  ପରୀକ୍ଷା ପାଇଁ ସ୍ୱତନ୍ତ୍ର ଟ୍ରେନ୍
ରେଳବାଇ ନିଯୁକ୍ତି ବୋର୍ଡ  ପରୀକ୍ଷା ପାଇଁ ଆଶାୟୀ ପରୀକ୍ଷରଥୀ ମାନଙ୍କ ସୁବିଧା ପାଇଁ ରେଳବାଇ ପକ୍ଷରୁ ସ୍ୱତନ୍ତ୍ର ଟ୍ରେନ୍ ଚଳାଚଳ କରାଇବାକୁ ନିଷ୍ପତ୍ତି ନିଆଯାଇଛି |
ବିଭିନ୍ନ ସହରରେ କମ୍ପୁଟରୀକୃତ  ପରୀକ୍ଷା ହେବାକୁ ଯାଉଥିବାରୁ ଆରଆରବି ପରୀକ୍ଷା ପ୍ରାର୍ଥୀଙ୍କ ପାଇଁ ସ୍ୱତନ୍ତ୍ର ଟ୍ରେନ୍ ଚଳାଇବାକୁ ଯୋଜନା କରାଯାଇଛି |
ହଟିଆ-କଟକ ପରୀକ୍ଷା ବିଶେଷ ଟ୍ରେନ :
08046/08045 ହଟିଆ-କଟକ-ହଟିଆ ପରୀକ୍ଷା ସ୍ପେଶାଲ୍ ହଟିଆରୁ 22 ଏବଂ 24 ଅଗଷ୍ଟ 2022 ଦିନ ଅପରାହ୍ନ 4ଘ.50ମି.ରେ ଛାଡିବାକୁ ଥିବାବେଳେ ଫେରିବା ମାର୍ଗରେ ଏହା କଟକ ଠାରୁ 23 ଓ 25 ଅଗଷ୍ଟ, 2022 ଦିନ ରାତ୍ର 9ଘ.40ମି.ରେ ଛାଡି ହଟିଆ ଯାତ୍ରା କରିବ | ଏହି ଟ୍ରେନ ଉଭୟ ପାର୍ଶ୍ୱରୁ ହଟିଆ ଓ କଟକ ମଧ୍ୟରେ ରାଉରକେଲା, ଝାରସୁଗୁଡା, ସମ୍ବଲପୁର ସିଟି, ଅନୁଗୁଳ ଓ ଢେଙ୍କାନାଳ ଷ୍ଟେସନ ମାନଙ୍କରେ ରହଣି କରିବାକୁ ଥିବାବେଳେ ଏଥିରେ ଦୁଇଟି ଏସି -3 ଟାୟାର୍, ଚାରିଟି ସ୍ଲିପର୍ କ୍ଲାସ୍, ତିନିଟି ଦ୍ଵିତୀୟ ଶ୍ରେଣୀ ଚେୟାର୍ କାର୍, ପାଞ୍ଚଟି ସାଧାରଣ ଦ୍ଵିତୀୟ ଶ୍ରେଣୀ ଏବଂ ଦୁଇଟି ଗାର୍ଡ ତଥା ଲଗେଜ୍ ଭ୍ୟାନ୍ ଉପଲବ୍ଧ ରହିଛି |
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମନ୍ତ୍ରୀ ରାଷ୍ଟ୍ରୀୟ ବାଲ ପୁରସ୍କାର ବିଜେତାଙ୍କ ସହ ଆଲୋଚନା କରିଛନ୍ତି ପ୍ରଧାନମନ୍ତ୍ରୀ
ଅନୌପଚାରିକ ଭାବେ ଖୋଲା ହୃଦୟରେ ବିଜେତାଙ୍କ ସହ ଆଲୋଚନା କରିଛନ୍ତି ପ୍ରଧାନମନ୍ତ୍ରୀ
ପିଲାମାନେ ସମୁଖୀନ ହେଉଥିବା ଆହ୍ୱାନଗୁଡ଼ିକ ଉପରେ ପ୍ରଧାନମନ୍ତ୍ରୀଙ୍କ ଠାରୁ ମାର୍ଗଦର୍ଶନ ଲୋଡିଥିଲେ
ପିଲାମାନେ ମାନସିକ ସ୍ୱାସ୍ଥ୍ୟ, ଗବେଷଣା ଏବଂ ନବସୃଜନ, ଆଧ୍ୟାତ୍ମିକତା ସହିତ ଅନ୍ୟାନ୍ୟ ବିଭିନ୍ନ ବିଷୟ ଉପରେ ବିସ୍ତୃତ ଆଲୋଚନା କରିଥିଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ତାଙ୍କ ବାସଭବନ ୭ ଲୋକ କଲ୍ୟାଣ ମାର୍ଗରେ ପ୍ରଧାନ ମନ୍ତ୍ରୀ ରାଷ୍ଟ୍ରୀୟ ବାଲ୍ ପୁରସ୍କାର  ବିଜେତାଙ୍କ ସହ ସହ ଆଲୋଚନା କରିଥିଲେ ।
ପ୍ରଧାନମନ୍ତ୍ରୀ ସମସ୍ତ ବିଜେତାଙ୍କୁ ସ୍ମରଣିକା ପ୍ରଦାନ କରିଥିଲେ ଏବଂ ଜଣ ଜଣ କରି ସେମାନଙ୍କ ସହିତ ସଫଳତା ବିଷୟରେ ଆଲୋଚନା କରିଥିଲେ, ଏବଂ ପରେ ସମଗ୍ର ଦଳ ସହିତ ଆଲୋଚନା କରିଥିଲେ । ସେ ଅନୌପଚାରିକ ଭାବେ ଖୋଲା ହୃଦୟରେ ପିଲାମାନଙ୍କ ସହିତ ଆଲୋଚନା କରିଥିଲେ । ପିଲାମାନେ ତାଙ୍କୁ ସମୁଖୀନ ହେଉଥିବା ଆହ୍ୱାନ ବିଷୟରେ ବିଭିନ୍ନ ପ୍ରଶ୍ନ ପଚାରିଥିଲେ ଏବଂ ବିଭିନ୍ନ ପ୍ରସଙ୍ଗରେ ତାଙ୍କର ମାର୍ଗଦର୍ଶନ ଲୋଡିଥିଲେ ।
ପ୍ରଧାନମନ୍ତ୍ରୀ ପୁରସ୍କାର ବିଜେତାଙ୍କୁ ଛୋଟ ଛୋଟ ସମସ୍ୟାର ସମାଧାନ ଆରମ୍ଭ କରିବାକୁ, ଧୀରେ ଧୀରେ ଦକ୍ଷତା ବୃଦ୍ଧି କରିବାକୁ ଏବଂ ଜୀବନରେ ଆଗକୁ ବଢିବା ସହିତ ବଡ଼ ସମସ୍ୟାର ସମାଧାନ ପାଇଁ ଆତ୍ମବିଶ୍ୱାସ ବୃଦ୍ଧି କରିବାକୁ ପରାମର୍ଶ ଦେଇଥିଲେ । ମାନସିକ ସ୍ୱାସ୍ଥ୍ୟ ଏବଂ ପିଲାମାନେ ସମୁଖୀନ ହେଉଥିବା ସମସ୍ୟା ବିଷୟରେ ସେ ଆଲୋଚନା କରିଥିଲେ ଏବଂ ସେ ଏହି ସମସ୍ୟାକୁ ଅନୁଧ୍ୟାନ କରିବାରେ ପରିବାରର ଗୁରୁତ୍ୱପୂର୍ଣ୍ଣ ଭୂମିକା ବିଷୟରେ କହିଥିଲେ । ପାରସ୍ପରିକ ଆଲୋଚନା ସମୟରେ ପ୍ରଧାନମନ୍ତ୍ରୀଙ୍କ ଦ୍ୱାରା ଅନ୍ୟାନ୍ୟ ବିଷୟ ମଧ୍ୟରେ ଚେସ୍ ଖେଳିବାର ଲାଭ, କଳା ଏବଂ ସଂସ୍କୃତିକୁ ବୃତ୍ତି ଭାବରେ ଗ୍ରହଣ, ଗବେଷଣା ଏବଂ ନବସୃଜନ, ଆଧ୍ୟାତ୍ମିକତା ଆଦି ମଧ୍ୟ ଉଠାଯାଇଥିଲା ।
ଭାରତ ସରକାର ପିଲାମାନଙ୍କୁ ଛଅଟି ବିଭାଗ ଯଥା ନବସୃଜନ, ସାମାଜିକ ସେବା, ଶିକ୍ଷା, କ୍ରୀଡା, କଳା ଏବଂ ସଂସ୍କୃତି ଏବଂ ସାହସିକତା କ୍ଷେତ୍ରରେ ସେମାନଙ୍କର ଅତୁଳନୀୟ ସଫଳତା ପାଇଁ ପ୍ରଧାନ ମନ୍ତ୍ରୀ ରାଷ୍ଟ୍ରୀୟ ବାଲ ପୁରସ୍କାର ପ୍ରଦାନ କରୁଛନ୍ତି । ପ୍ରତ୍ୟେକ ବିଜେତାଙ୍କୁ ଏକ ପଦକ, ନଗଦ ଏକ ଲକ୍ଷ ଟଙ୍କା ଏବଂ ସାର୍ଟିଫିକେଟ ପୁରସ୍କାର ଆକାରରେ ପ୍ରଦାନ କରାଯାଇଥାଏ । ଚଳିତ ବର୍ଷ ବାଲ ଶକ୍ତି ପୁରସ୍କରାର ବିଭିନ୍ନ ବର୍ଗ ଅନ୍ତର୍ଗତ ଦେଶର ୧୧ ଜଣ ପିଲାଙ୍କୁ ପିଏମ୍ଆରବିପି-୨୦୨୩ ପାଇଁ ଚୟନ କରାଯାଇଛି । ୧୧ ଟି ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳର ପୁରସ୍କାର ପ୍ରାପ୍ତ ପିଲାଙ୍କ ମଧ୍ୟରେ ୬ ଜଣ ବାଳକ ଏବଂ ୫ ଜଣ ବାଳିକା ଅଛନ୍ତି । ଏମାନେ ହେଲେ: ଆଦିତ୍ୟ ସୁରେଶ, ଏମ ଗୌରଭି ରେଡ୍ଡୀ, ଶ୍ରେୟା ଭଟ୍ଟାଚାର୍ଯ୍ୟ, ସମ୍ଭବ ମିଶ୍ର, ରୋହନ ରାମଚନ୍ଦ୍ର ବହିର, ଆଦିତ୍ୟ ପ୍ରତାପ ସିଂହ ଚୌହାନ, ରିଷି ଶିବ ପ୍ରସନ୍ନ, ଅନୁଷ୍କା ଜଲି, ଅନନ୍ୟା ନାସିର, କୋଲଗଟଲା ଆଲାନା, ମୀନାକ୍ଷୀ ଏବଂ ଶୌରଭଜିତ୍ ରଞ୍ଜିତକୁମାର ଖାଏର ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ପ୍ରଥମ ଘରୋଇ ରକେଟ ବିକ୍ରମ-ଏସର ସଫଳ ପ୍ରକ୍ଷେପଣ ପାଇଁ ଇସ୍ରୋ ଓ ଇନ-ସ୍ପେସକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍କାଏରୁଟ ଏରୋସ୍ପେସ ଦ୍ୱାରା ବିକଶିତ ଭାରତର ପ୍ରଥମ ଘରୋଇ ରକେଟ ବିକ୍ରମ- ସବଓର୍ବିଟାଲର ସଫଳ ପ୍ରକ୍ଷେପଣ ପାଇଁ ଭାରତୀୟ ମହାକାଶ ଗବେଷଣା ସଂଗଠନ  ଓ ଇନ-ସ୍ପେସକୁ ଅଭିନନ୍ଦନ ଜଣାଇଛନ୍ତି ।
ଏକାଧିକ ଟୁଇଟ୍ ଜରିଆରେ ପ୍ରଧାନମନ୍ତ୍ରୀ କହିଛନ୍ତି;
“ଭାରତ ପାଇଁ ଏକ ଐତିହାସିକ କ୍ଷଣ, ସ୍କାଏରୁଟ ଏରୋସ୍ପେସ ଦ୍ୱାରା ବିକଶିତ ରକେଟ ବିକ୍ରମ-ଏସ ଆଜି ଶ୍ରୀହରିକୋଟାରୁ ଉତକ୍ଷେପିତ ହୋଇଛି ! ଭାରତର ଘରୋଇ ମହାକାଶ ଶିଳ୍ପ ପାଇଁ ଏହି ଯାତ୍ରା ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ । ଏହି ସଫଳତା ହାସଲ କରିଥିବାରୁ @isro ଓ @INSPACeINDକୁ ଅଭିନନ୍ଦନ ।”
“ଏହି ସଫଳତା ଆମ ଯୁବପିଢିଙ୍କ ଅସୀମ ପ୍ରତିଭାର ପ୍ରମାଣ ଦେଉଛି, ଯେଉଁମାନେ ଜୁନ ୨୦୨୦ରେ ଯୁଗାନ୍ତକାରୀ ମହାକାଶ କ୍ଷେତ୍ର ସଂସ୍କାର କାର୍ଯ୍ୟକ୍ରମର ସମ୍ପୂର୍ଣ୍ଣ ଲାଭ ଉଠାଇଥିଲେ ।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାଲ୍ମୀକି ଜୟନ୍ତୀରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ବାଲ୍ମୀକି ଜୟନ୍ତୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
“ବାଲ୍ମୀକି ଜୟନ୍ତୀ ଅବସରରେ ସମସ୍ତଙ୍କୁ ଅନେକ ଅନେକ ଶୁଭକାମନା । ସାମାଜିକ ସଦ୍ଭାବ, ସମାନତା ଏବଂ ନ୍ୟାୟ ଉପରେ ଆଧାରିତ ତାଙ୍କର ଆଦର୍ଶ ବିଚାର ଦେଶବାସୀଙ୍କୁ ସବୁବେଳେ ପ୍ରେରିତ କରୁଥିବ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
କୋଇଲା ମନ୍ତ୍ରଣାଳୟ
୧୭,୦୦୦ କର୍ମଜୀବୀଙ୍କୁ ଭିଆର୍ - ଆଧାରିତ ସୁରକ୍ଷା ଏବଂ ପରିଚାଳନା ପ୍ରଶିକ୍ଷଣ ପ୍ରଦାନ କରିବ ମହାନଦୀ କୋଲଫିଲ୍ଡସ୍ ଲିମିଟେଡ୍
ଦକ୍ଷତା ବିକାଶ ପାଇଁ ୬.୫ କୋଟି ଟଙ୍କା ଖର୍ଚ୍ଚ ହେବ
ଏମ୍ସିଏଲ୍ ୨୦୨୨-୨୩ ରେ ୧୯୩ ମିଲିୟନ୍ ଟନ୍ କୋଇଲା ଉତ୍ପାଦନ କରିଛି
ମହାନଦୀ କୋଲଫିଲ୍ଡସ୍ ଲିମିଟେଡ୍  ୨୦୨୬ ସୁଦ୍ଧା ଏହାର ୧୭,୦୦୦ କର୍ମଜୀବୀଙ୍କୁ ସୁରକ୍ଷା ଏବଂ ପରିଚାଳନା ତାଲିମ ପ୍ରଦାନ କରିବା ପାଇଁ ଭର୍ଚୁଆଲ୍ ରିଅଲିଟି ଅର୍ଥାତ୍  ଆଧାରିତ ସାମର୍ଥ୍ୟ ବିକାଶ କାର୍ଯ୍ୟକ୍ରମ ପ୍ରବର୍ତ୍ତନ କରିଛି । କମ୍ପାନୀ କୋଇଲା ଖଣି ମାଲିକଙ୍କ ଦକ୍ଷତା ବିକାଶ ପାଇଁ ୬.୫ କୋଟି ଟଙ୍କା ବଜେଟ୍ ଧାର୍ଯ୍ୟ କରିଛି ।
ନିରାପଦ ତଥା ଅଧିକ ଉତ୍ପାଦନକାରୀ ଖଣି ପରିଚାଳନାର ଅଂଶ ଭାବରେ କୁଶଳୀ କର୍ମଜୀବୀ ମାନଙ୍କ ଉପରେ ଗୁରୁତ୍ୱ ଦେଇ ଏମ୍ସିଏଲ୍ର ଅଧ୍ୟକ୍ଷ ତଥା ପରିଚାଳନା ନିର୍ଦ୍ଦେଶକ ଶ୍ରୀ ଓମ୍ ପ୍ରକାଶ ସିଂହ କହିଛନ୍ତି ଯେ ଅଗ୍ରଗତି ଏବଂ ପ୍ରବର୍ତ୍ତନ ସହିତ ଅତ୍ୟାଧୁନିକ ଜ୍ଞାନ କୌଶଳ ଏବଂ ଖଣି କ୍ଷେତ୍ରରେ ନୂତନ ପ୍ରଯୁକ୍ତି ବିଦ୍ୟା ବ୍ୟବହାର କରି ଦକ୍ଷତା ବିକାଶ ପାଇଁ ନିୟମିତ ତାଲିମ ଆବଶ୍ୟକ ।
ଏମ୍ସିଏଲ୍ ୨୦୨୬ ସୁଦ୍ଧା ୩୦୦ ମିଲିୟନ୍ ଟନ୍  କୋଇଲା ଉତ୍ପାଦନ ଲକ୍ଷ୍ୟ ହାସଲ କରିବା ନିମନ୍ତେ ଏବଂ କୋଲ୍ ଇଣ୍ଡିଆ ଲିମିଟେଡ୍ ଏକ ବିଲିୟନ ଟନ୍ ଉତ୍ପାଦନ ଲକ୍ଷ୍ୟ ହାସଲ କରିବା ନିମନ୍ତେ ପରିଚାଳନା କାର୍ଯ୍ୟକଳାପରେ ଜଡିତ ଶ୍ରମିକ ମାନଙ୍କର ବୈଷୟିକ ଦକ୍ଷତାକୁ ନବୀକରଣ କରିବାକୁ ଯୋଜନା କରିଛି । ଶ୍ରମିକ ମାନଙ୍କୁ ଭିଆର - ଆଧାରିତ ତାଲିମ ବ୍ୟବସ୍ଥା ଖର୍ଚ୍ଚ କମ୍ କରିବ ଏବଂ ସମୟ ସଞ୍ଚୟ କରିବ ।
ବ୍ୟବସାୟ ପ୍ରକ୍ରିୟାରେ ଡିଜିଟାଲୀକରଣ ଦିଗରେ ଏକ ପଦକ୍ଷେପ ଭାବରେ ଆରମ୍ଭ ହୋଇଥିବା ଏହି ବ୍ୟବସ୍ଥା ପ୍ରାୟ ୧୭,୦୦୦ ବିଭାଗୀୟ ତଥା ଚୁକ୍ତିଭିତ୍ତିକ କର୍ମଚାରୀଙ୍କ ପାଇଁ ଆଭାଷୀ ବାସ୍ତବିକତା - ଆଧାରିତ ପ୍ରଶିକ୍ଷଣର ପ୍ରବର୍ତ୍ତନ ଏହି ଆଧୁନିକ ଜ୍ଞାନକୌଶଳର ୧୮ ଟି ତାଲିମ ମୋଡ୍ୟୁଲ୍ ପାଇଁ ଏକ ପ୍ରମୁଖ ପଦକ୍ଷେପ ଭାବରେ କାର୍ଯ୍ୟ କରିବ ।
ବ୍ୟବସାୟ ପ୍ରକ୍ରିୟାରେ ନୂତନ ଟେକ୍ନୋଲୋଜିର ପ୍ରବର୍ତ୍ତନ ପାଇଁ କୋଲ୍ ଇଣ୍ଡିଆ ଲିମିଟେଡର ଧ୍ୱଜା ବହନକାରୀ ଏମ୍ସିଏଲ୍ ଗବେଷଣା ଏବଂ ଅନୁସନ୍ଧାନ ଅନୁଷ୍ଠାନ ଗୁଡିକ ସହିତ ଏବଂ ଶିଳ୍ପ ବିଶେଷଜ୍ଞ ମାନଙ୍କ ସହ ସମନ୍ୱିତ ପ୍ରୟାସ ଏବଂ ଜ୍ଞାନ ବଣ୍ଟନ ମାଧ୍ୟମରେ ବ୍ୟବସାୟ କାର୍ଯ୍ୟକୁ ଆଧୁନିକୀକରଣ କରିବା ପ୍ରକ୍ରିୟାରେ ରହିଛି ।
ଏମ୍ସିଏଲ୍ର ଇନୋଭେସନ୍ ସେଲ୍, ସୁରକ୍ଷା ଏବଂ ଉଦ୍ଧାର, ବୈଦ୍ୟୁତିକ ଏବଂ ମେକାନିକାଲ୍, ଖନନ ଏବଂ ଇଲେକ୍ଟ୍ରୋନିକ୍ସ ଏବଂ ଟେଲି ଯୋଗାଯୋଗ ବିଭାଗ ଦ୍ୱାରା ମିଳିତ ଭାବରେ ଆରମ୍ଭ ହୋଇଥିବା ଏହି ପଦକ୍ଷେପ, ୩ଜି ସିମୁଲେଟେଡ୍ ଆଭାଷୀ ବାସ୍ତବିକତା - ପ୍ଲାଟଫର୍ମରେ ନିରନ୍ତର ତାଲିମକୁ ଏକୀକୃତ କରିବା ପାଇଁ ଯୋଜନା କରାଯାଇଛି ।
ଏହା ଶ୍ରମିକ ମାନଙ୍କୁ କୋଇଲା ଖଣି କିମ୍ବା କର୍ମଶାଳାରେ ଚାକିରି କରିବା ପୂର୍ବରୁ ନିରାପଦ ତାଲିମ ପରିବେଶ ପ୍ରଦାନ କରିବ, ଏହା ସହିତ ପ୍ରାରମ୍ଭିକ ତାଲିମ ଏବଂ ଅନୁପ୍ରବେଶରେ ବିପଜ୍ଜନକ କାର୍ଯ୍ୟକଳାପର ପ୍ରତ୍ୟକ୍ଷ ବିପଦକୁ ହ୍ରାସ କରିଥାଏ ।
ହାଇଦ୍ରାବାଦର ଭର୍ଚୁଆଲ୍ ରିଅଲିଟି କମ୍ପାନୀ ମେସର୍ସ କନକଟ୍ ହ୍ୟୁମାନ ରିସୋର୍ସ ପ୍ରାକ୍ଟିସନର୍ସ  ପ୍ରାଇଭେଟ୍ ଲିମିଟେଡ୍କୁ ସିମୁଲେସନ୍ ବାତାବରଣର ବିକାଶ ଏବଂ ବ୍ଲାଷ୍ଟିଂ, ଖଣି ନିରୀକ୍ଷଣ, ବିଦ୍ୟୁତ୍ ସୁରକ୍ଷା କାର୍ଯ୍ୟ କରିବା, ଯାତାୟାତ ଅନୁକରଣ, ଇଞ୍ଜିନ୍ / ଟ୍ରାନ୍ସମିସନ୍ ରକ୍ଷଣାବେକ୍ଷଣ ଇତ୍ୟାଦି କ୍ଷେତ୍ର ଗୁଡିକରେ ପ୍ରଶିକ୍ଷଣ କାର୍ଯ୍ୟକ୍ରମ ଚାଲୁ ରଖିବା ପାଇଁ ସରକାରୀ ଇ – ମାର୍କେଟପ୍ଲେସ୍ ରେ ପ୍ରତିସ୍ପର୍ଦ୍ଧୀ ନିଲାମ ମାଧ୍ୟମରେ କାର୍ଯ୍ୟଭାର ଦିଆ ଯାଇଛି ।
କୋଲ୍ ଇଣ୍ଡିଆ ଲିମିଟେଡ୍ର ସର୍ବୋଚ୍ଚ କୋଇଲା ଉତ୍ପାଦନକାରୀ ସହାୟକ କମ୍ପାନୀ ଏମ୍ସିଏଲ୍, ଓଡ଼ିଶାର ସୁନ୍ଦରଗଡ, ଝାରସୁଗୁଡା ଏବଂ ଅନଗୁଳ ଜିଲ୍ଲାରେ ଖଣି ପରିଚାଳନା ସହିତ ଜଡିତ ରହିଛି ଏବଂ ଏହା ଗତ ଆର୍ôଥକ ବର୍ଷ ୨୦୨୨ - ୨୩ ମସିହାରେ ୧୯୩ ନିୟୁତ ଟନରୁ ଅଧିକ କୋଇଲା ଉତ୍ପାଦନ କରି ବିଦ୍ୟୁତ୍ ଉତ୍ପାଦନ କେନ୍ଦ୍ର ଗୁଡିକୁ ରେକର୍ଡ ୧୪୮ ନିୟୁତ ଟନ୍ କୋଇଲା ଯୋଗାଣ କରିଥିଲା ।
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ନୂତନ ସିଏନଜି ପମ୍ପ ସ୍ଥାପନ
ପିଏନଜିଆରବି ଆଇନ, ୨୦୦୬ ଅନୁସାରେ ଦେଶରେ ସିଟି ଗ୍ୟାସ୍ ବିତରଣ  କିମ୍ବା ସ୍ଥାନୀୟ କୌଣସି ଏକ ଭୌଗୋଳିକ କ୍ଷେତ୍ର ରେ ପ୍ରାକୃତିକ ବାଷ୍ପ ବିତରଣ ନେଟୱାର୍କ ସ୍ଥାପନ ନିମନ୍ତେ ବ୍ୟବସ୍ଥା ବିଛାଇବା, ନିର୍ମାଣ କରିବା, ଏହାକୁ କାର୍ଯ୍ୟକାରୀ କରିବା କିମ୍ବା ସମ୍ପ୍ରସାରଣ ନିମନ୍ତେ ଅନୁମତି ପ୍ରଦାନ କରିବା ଲାଗି ପେଟ୍ରୋଲିୟମ୍ ଓ ପ୍ରାକୃତିକ ବାଷ୍ପ ନିୟନ୍ତ୍ରଣ ବୋର୍ଡ଼  ହେଉଛି କ୍ଷମତାପ୍ରାପ୍ତ ଅଧିକାରୀ । ସିଜିଡ଼ିକୁ ପ୍ରଦାନ କରାଯାଇଥିବା ସର୍ବନିମ୍ନ କାର୍ଯ୍ୟ ଯୋଜନା  କ୍ଷମତା ଅନୁସାରେ ଦେଶର ୨୭ଟି ରାଜ୍ୟ ଓ ୩ଟି କେନ୍ଦ୍ରଶାସିତ କ୍ଷେତ୍ରରେ ଆଗାମୀ ୮- ୧୦ ବର୍ଷ ମଧ୍ୟରେ ୮୧୮୧ଟି ସିଏନଜି ପମ୍ପ୍ ସ୍ଥାପନ କରିବା ନିମନ୍ତେ ଅନୁମତି ପ୍ରଦାନ କରାଯାଇଛି । ବର୍ତ୍ତମାନ ମଧ୍ୟ ପ୍ରଦେଶରେ ଏମଡ଼ବ୍ଲୁପିର ସୂଚନା ଅନୁସାରେ ୪୧୭ଟି ସିଏନଜି ଷ୍ଟେସନ୍ ପାଇଁ ଅନୁମତି ପ୍ରଦାନ କରାଯାଇଛି ଯାହାକି ପ୍ରାଧିକୃତ ଜିଲ୍ଲାମାନଙ୍କରେ ଆଗାମୀ ୮- ୧୦ ବର୍ଷ ମଧ୍ୟରେ ସ୍ଥାପନ କରାଯିବ । ବର୍ତ୍ତମାନ ପିଏନଜିଆରବି ଛତିଶଗଡ଼ରେ କୌଣସି ଜିଏରେ ସିଜିଡ଼ି ବିକାଶ ନେଟୱାର୍କ ପାଇଁ କୌଣସି ଅନୁମତି ପ୍ରଦାନ କରାଯାଇନାହିଁ । ଏମଡବ୍ଲୁପି ଅନୁସାରେ ସିଏନଜି ଷ୍ଟେସନର ବିସ୍ତୃତ ବିବରଣୀ ନିମ୍ନ ସାରଣୀରେ ପ୍ରଦାନ କରାଯାଇଛି:
ସିଏନଜି ପମ୍ପ୍ ସିଜିଡ଼ି ସଂସ୍ଥାମାନଙ୍କ ଦ୍ୱାରା ଜାତୀୟ ରାଜପଥ ପାଶ୍ୱର୍ସ୍ଥାପନ କରାଯାଇଥାଏ ଏବଂ ତାହା ଯୋଜନା ତଥା ବୈଷୟିକ- ବ୍ୟାବସାୟିକ ସମ୍ଭାବ୍ୟତାକୁ ବିଚାର କରି ସ୍ଥାପିତ ହୋଇଥାଏ ।
ଦେଶରେ ରାଜ୍ୟୱାରୀ ମୋଟ କମ୍ପ୍ରେସଡ୍ ପ୍ରାକୃତିକ ବାଷ୍ପ  ଷ୍ଟେସନ୍ର ହିସାବ ନିମ୍ନ ସାରଣୀରେ ପ୍ରଦାନ କରାଯାଇଛି । ଏହି ତାଲିକା https://www.pngrb.gov.in/data-bank/PNG.CNG ୱେବସାଇଟ୍ରେ ମଧ୍ୟ ଉପଲବ୍ଧ।
ସାରଣୀ:
ରାଜ୍ୟୱାରୀ ଦେଶରେ ସ୍ଥାପିତ ସିଏନଜି ଷ୍ଟେସନର ସ୍ଥିତ|
|
Sl No.
|
|
State/UT 
|
|
CNG Stations
|
|
Existing

|
|
As per Minimum Work Plan
|
|
-
|
|
Andhra Pradesh
|
|
72
|
|
426
|
|
-
|
|
Andhra Pradesh, Tamil Nadu and Karnataka
|
|
-
|
|
251
|
|
-
|
|
Assam
|
|
1
|
|
72
|
|
-
|
|
Bihar
|
|
10
|
|
459
|
|
-
|
|
Bihar and Jharkhand
|
|
-
|
|
37
|
|
-
|
|
Chandigarh 
|
|
8
|
|
-
|
|
-
|
|
Daman & Diu and Gujarat
|
|
-
|
|
35
|
|
-
|
|
Dadara& Nagar Haveli
|
|
7
|
|
-
|
|
-
|
|
Daman and Diu
|
|
5
|
|
-
|
|
-
|
|
Goa
|
|
4
|
|
|
|
-
|
|
Gujarat
|
|
731
|
|
140
|
|
-
|
|
Haryana
|
|
147
|
|
277
|
|
-
|
|
Haryana and Himachal Pradesh
|
|
-
|
|
45
|
|
-
|
|
Haryana and Punjab
|
|
-
|
|
54
|
|
-
|
|
Himachal Pradesh
|
|
2
|
|
10
|
|
-
|
|
Jharkhand
|
|
13
|
|
179
|
|
-
|
|
Karnataka
|
|
44
|
|
811
|
|
-
|
|
Kerala
|
|
14
|
|
763
|
|
-
|
|
Kerala and Puduchrry
|
|
-
|
|
185
|
|
-
|
|
Madhya Pradesh and Rajasthan
|
|
-
|
|
54
|
|
-
|
|
Madhya Pradesh and Chhattisgarh
|
|
-
|
|
20
|
|
-
|
|
Madhya Pradesh and Uttar Pradesh
|
|
-
|
|
34
|
|
-
|
|
Madhya Pradesh
|
|
78
|
|
309
|
|
-
|
|
Maharashtra and Gujarat
|
|
-
|
|
156
|
|
-
|
|
Maharashtra
|
|
423
|
|
225
|
|
-
|
|
National Capital Territory of Delhi 
|
|
424
|
|
-
|
|
-
|
|
Odisha
|
|
19
|
|
116
|
|
-
|
|
Puducherrry and Tamil Nadu
|
|
-
|
|
27
|
|
-
|
|
Puducherry
|
|
-
|
|
130
|
|
-
|
|
Punjab
|
|
80
|
|
278
|
|
-
|
|
Rajasthan
|
|
49
|
|
576
|
|
-
|
|
Tamil Nadu
|
|
3
|
|
872
|
|
-
|
|
Telangana
|
|
74
|
|
268
|
|
-
|
|
Tripura
|
|
11
|
|
12
|
|
-
|
|
Uttar Pradesh
|
|
384
|
|
785
|
|
-
|
|
Uttar Pradesh and Uttarakhand
|
|
-
|
|
91
|
|
-
|
|
Uttarakhand
|
|
11
|
|
50
|
|
-
|
|
West Bengal
|
|
8
|
|
480Some of the GAs authorized by PNGRB span areas in more than one state.
କେନ୍ଦ୍ର ପେଟ୍ରୋଲିୟମ୍ ଓ ପ୍ରାକୃତିକ ବାଷ୍ପମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଆଜି ଲୋକସଭାରେ
ଏକ ପ୍ରଶ୍ନର ଲିଖିତ ଉତ୍ତରରେ ଏହି ସୂଚନା ପ୍ରଦାନ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଂସଦର ଶୀତକାଳୀନ ଅଧିବେଶନ 2021 ପୂର୍ବରୁ ଗଣମାଧ୍ୟମକୁ ପ୍ରଧାନମନ୍ତ୍ରୀଙ୍କ ବିବୃତ୍ତି
ନମସ୍କାର ବନ୍ଧୁଗଣ,
ସଂସଦର ଏହି ଅଧିବେଶନ ଅତ୍ୟନ୍ତ ମହତ୍ୱପୂର୍ଣ୍ଣ। ଦେଶ ସ୍ୱାଧୀନତାର ଅମୃତ ମହୋତ୍ସବ ପାଳନ କରୁଛି। ହିନ୍ଦୁସ୍ତାନର ଚାରିଆଡ଼େ ଏହି ଆଜାଦୀ କା ଅମୃତ ମହୋତ୍ସବ ନିମନ୍ତେ ସୃଜନଶୀଳ, ସକାରାତ୍ମକ, ଜନହିତ ଲାଗି, ରାଷ୍ଟ୍ରହିତ ଲାଗି ଉଦ୍ଦିଷ୍ଟ, ସାଧାରଣ ନାଗରିକମାନଙ୍କ ପାଇଁ ଅନେକ କାର୍ଯ୍ୟକ୍ରମ ଆୟୋଜନ କରାଯାଉଛି। ବିଭିନ୍ନ ପଦକ୍ଷେପ ଗ୍ରହଣ କରାଯାଉଛି। ସ୍ୱାଧୀନତା ସଂଗ୍ରାମୀମାନେ ଯେଉଁ ସ୍ୱପ୍ନ ଦେଖିଥିଲେ ସେହି ସ୍ୱପ୍ନକୁ ପୂରଣ କରିବା ଲାଗି ସାଧାରଣ ନାଗରିକମାନେ ମଧ୍ୟ ନିଜର କୌଣସି ନା କୌଣସି ଦାୟିତ୍ୱ ନିର୍ବାହ କରିବା ଲାଗି ପ୍ରୟାସ କରୁଛନ୍ତି। ଏସବୁ ଖବର ଭାରତର ଉଜ୍ଜ୍ଵଳ ଭବିଷ୍ୟତ ପାଇଁ ଅତ୍ୟନ୍ତ ଶୁଭ ସଙ୍କେତ।
ପୂର୍ବରୁ ମଧ୍ୟ ଆମେ ଦେଖିଛୁ, ଗତ କିଛି ଦିନ ତଳେ ସମ୍ବିଧାନ ଦିବସ ଆୟୋଜନ କରାଯାଇଥିଲା। ନୂତନ ସଂକଳ୍ପ ନେଇ ସମ୍ବିଧାନର ଭାବନାକୁ ସାକାର କରିବା ଲାଗି ପ୍ରତ୍ୟେକ ନାଗରିକ ନିଜର ଦାୟିତ୍ୱ ନିର୍ବାହ କରିବା ଲାଗି ଶପଥ କରିଥିଲେ। ସାରା ଦେଶ ମଧ୍ୟ ଏକ ସଂକଳ୍ପ ନେଲା। ଏହି ପରିପ୍ରେକ୍ଷୀରେ ଆମେ ଚାହୁଁଛୁ ଓ ସାରା ଦେଶ ମଧ୍ୟ ଚାହୁଁଛି ଯେ ସଂସଦରେ ଫଳପ୍ରଦ ଆଲୋଚନା ହେଉ। ଭାରତୀୟ ସଂସଦର ଚଳିତ ଅଧିବେଶନ ଏବଂ ଆଗାମୀ ଅଧିବେଶନରେ ମଧ୍ୟ ସ୍ୱାଧୀନତା ସଂଗ୍ରାମୀମାନଙ୍କର ଭାବନା, ସେମାନଙ୍କର ଲକ୍ଷ୍ୟ, ସ୍ୱାଧୀନତାର ଅମୃତ ମହୋତ୍ସବର ଭାବନା ଅନୁକୂଳ ଏବଂ ଦେଶ ହିତ ପାଇଁ ଆଲୋଚନା କରାଯାଉ। ଦେଶର ପ୍ରଗତି ଓ ବିକାଶ ପାଇଁ ନୂଆ ଉପାୟ ଓ ମାର୍ଗର ସନ୍ଧାନ କରାଯାଉ। ଏହି ଆଲୋଚନାରୁ ଦୂରଗାମୀ ପ୍ରଭାବ ବିସ୍ତାର କରୁଥିବା ସକାରାତ୍ମକ ନିଷ୍ପତ୍ତି ଗ୍ରହଣ କରାଯାଉ। ମୁଁ ଆଶା କରୁଛି ଯେ ଭବିଷ୍ୟତରେ ସଂସଦର ସୁପରିଚାଳନାରେ କେତେ ଯୋଗଦାନ ଦିଆଗଲା ତାହାର ମୂଲ୍ୟାଙ୍କନ କରାଯିବ। କିଏ କେତେ ଜୋର ଲଗାଇ ସଂସଦ ଅଧିବେଶନରେ ବାଧା ଉତ୍ପନ୍ନ କଲା ସେହି ମାନଦଣ୍ଡକୁ ନେଇ ମୂଲ୍ୟାଙ୍କନ କରାଯିବ ନାହିଁ। ସଂସଦରେ କେତେ ଘଣ୍ଟା କାମ ହେଲା, କେତେ ସକାରାତ୍ମକ କାର୍ଯ୍ୟ ହେଲା ସେହି ମାନଦଣ୍ଡକୁ ଗ୍ରହଣ କରାଯିବା ଉଚିତ୍। ସରକାର ପ୍ରତ୍ୟେକ ପ୍ରସଙ୍ଗରେ ଆଲୋଚନା, ବିସ୍ତୃତ ଆଲୋଚନା କରିବାକୁ ପ୍ରସ୍ତୁତ ଅଛନ୍ତି। ସରକାର ପ୍ରତ୍ୟେକ ପ୍ରଶ୍ନର ଉତ୍ତର ଦେବାକୁ ପ୍ରସ୍ତୁତ ରହିଛନ୍ତି ଏବଂ ସ୍ୱାଧୀନତାର ଏହି ଅମୃତ ମହୋତ୍ସବ କାଳରେ ଆମେ ଚାହୁଁଛୁ ଯେ ସଂସଦରେ ପ୍ରଶ୍ନ ଉତ୍ଥାପନ କରାଯାଉ, କିନ୍ତୁ ସଂସଦରେ ଶାନ୍ତି ମଧ୍ୟ ବଜାୟ ରହୁ।
ଆମେ ଚାହୁଁଛୁ, ସଂସଦରେ ସରକାରଙ୍କ ବିରୋଧରେ, ସରକାରୀ ନୀତି ବିରୋଧରେ ସ୍ୱର ଅଧିକ ପ୍ରଖର ହେବା ଉଚିତ୍, କିନ୍ତୁ ସଂସଦର ଗରିମା, ବାଚସ୍ପତିଙ୍କ ଗରିବା, ପଦବୀର ଗରିମା ବଜାୟ ରଖି ଆମେ ଏପରି ଆଚରଣ କରିବା ଯାହା ଆଗାମୀ ଦିନରେ ଦେଶର ଯୁବପିଢ଼ିଙ୍କ ପାଇଁ ଉଦାହରଣ ପାଲଟିବ। ବିଗତ ଅଧିବେଶନ ପରେ କରୋନାର ଏକ ବିକଟ ପରିସ୍ଥିତିରେ ମଧ୍ୟ ଦେଶ ୧୦୦ କୋଟିରୁ ଅଧିକ ଡୋଜ୍ କୋଭିଡ ଟିକାକରଣର ଉପଲବ୍ଧି ହାସଲ କରିପାରିଛି। ଏବେ ଆମେ ୧୫୦ କୋଟି ଡୋଜ୍ ଟିକାକରଣ ଦିଗରେ ଅଗ୍ରସର ହେଉଛୁ। ନୂଆ ଭାରିଆଣ୍ଟର ଖବର ମଧ୍ୟ ଆମକୁ ଆହୁରି ଅଧିକ ସତର୍କ ଓ ସଜାଗ କରି ଦେଇଛି। ମୁଁ ସଂସଦର ସମସ୍ତ ସାଥୀମାନଙ୍କୁ ମଧ୍ୟ ସତର୍କ ରହିବା ଲାଗି ନିବେଦନ କରୁଛି। ଆପଣମାନଙ୍କୁ ମଧ୍ୟ ସତର୍କ ରହିବା ଲାଗି ଅନୁରୋଧ କରୁଛି। କାରଣ ପ୍ରତି ଏ ସଙ୍କଟପୂର୍ଣ୍ଣ ସମୟରେ ଆପଣମାନଙ୍କର, ଦେଶବାସୀଙ୍କର ଉତ୍ତମ ସ୍ୱାସ୍ଥ୍ୟ ଆମେ ପ୍ରାଥମିକତା ଦେଉଛୁ।
ଦେଶର ୮୦ କୋଟିରୁ ଅଧିକ ନାଗରିକମାନଙ୍କୁ ଏହି କରୋନା କାଳର ସଙ୍କଟରେ ଯେମିତି ଅଧିକ କଷ୍ଟ ହେବ ନାହିଁ ସେଥିପାଇଁ ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା ମାଧ୍ୟମରେ ମାଗଣାରେ ଖାଦ୍ୟ ଶସ୍ୟ ଯୋଗାଇ ଦେବା ଲାଗି ଯୋଜନା କାର୍ଯ୍ୟକାରୀ କରାଯାଉଛି। ବର୍ତ୍ତମାନ ଏହାକୁ ମାର୍ଚ୍ଚ ୨୦୨୨ ପର୍ଯ୍ୟନ୍ତ ବଢ଼ାଇ ଦିଆଯାଇଛି। ପାଖାପାଖି ୨ ଲକ୍ଷ ୬୦ ହଜାର କୋଟି ଟଙ୍କା ବ୍ୟୟରେ, ୮୦ କୋଟିରୁ ଅଧିକ ଗରିବ ଦେଶବାସୀଙ୍କ ଘରେ ଖାଦ୍ୟର ବ୍ୟବସ୍ଥା କରିବା ଲାଗି ପଦକ୍ଷେପ ଗ୍ରହଣ କରାଯାଇଛି। ମୁଁ ଆଶା କରୁଛି ଯେ ଆମେ ସମସ୍ତେ ଏହି ଅଧିବେଶନରେ, ମିଳିମିଶି ରାଷ୍ଟ୍ର ହିତରେ ଗୁରୁତ୍ୱପୂର୍ଣ୍ଣ ନିଷ୍ପତ୍ତି ଗ୍ରହଣ କରିବା। ସାଧାରଣ ଜନତାଙ୍କ ଆଶା-ଆକାଂକ୍ଷାକୁ ପୂରଣ କରିବା ଲାଗି ବିଭିନ୍ନ ନିଷ୍ପତ୍ତି ନେବା। ମୁଁ ଏହି ଆଶା କରୁଛି...
ଅନେକ ଅନେକ ଧନ୍ୟବାଦ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରାଜ୍ୟସଭାରେ ନାରୀ ଶକ୍ତି ବନ୍ଦନ ଅଧିନିୟମ ଉପରେ ପ୍ରଧାନମନ୍ତ୍ରୀଙ୍କ ଟିପ୍ପଣୀ
ମାନନୀୟ ସଭାପତି ମହୋଦୟ,
ଦୁଇ ଦିନରୁ ଅତ୍ୟନ୍ତ ମହତ୍ବପୂର୍ଣ୍ଣ ଏହି ବିଧେୟକ ଉପରେ ବିସ୍ତୃତ ଭାବେ ଆଲୋଚନା ହେଉଛି। ପ୍ରାୟ ୧୩୨ ମାନନୀୟ ସଦସ୍ୟମାନେ ଉଭୟ ସଦନରେ ମିଳିତ ଭାବେ ବହୁତ ଗୁରୁତ୍ବପୂର୍ଣ୍ଣ ଆଲୋଚନା କରିଛନ୍ତି ଏବଂ ଭବିଷ୍ୟତରେ ମଧ୍ୟ ଏହି ଆଲୋଚନାର ଗୋଟିଏ ଗୋଟିଏ ଶବ୍ଦ ଆସିବାକୁ ଥିବା ଆମର ଯାତ୍ରାରେ ଆମ ସମସ୍ତଙ୍କ କାର୍ଯ୍ୟରେ ଆସିବ ଏବଂ ସେଥିପାଇଁ ପ୍ରତ୍ୟେକଟି କଥାର ନିଜସ୍ବ ଏକ ମହତ୍ବ ରହିଥାଏ, ମୂଲ୍ୟ ଥାଏ। ମୁଁ ଏବଂ ସାଂସଦମାନେ ସମସ୍ତେ ନିଜ କଥାର ପ୍ରାରମ୍ଭରେ ପ୍ରଥମେ କହିଲେ ଯେ ଆମର ଏହାର ସମର୍ଥନ କରୁଛୁ ଏବଂ ସେଥିପାଇଁ ମୁଁ ସମସ୍ତଙ୍କୁ ଆନ୍ତରିକତାର ସହିତ ଅଭିନନ୍ଦନ କରୁଛି, ହୃଦୟରୁ କୃତଜ୍ଞତା ଜଣାଉଛି। ଏହା ଯେଉଁ ସ୍ପିରିଟ୍ ସୃଷ୍ଟି ହୋଇଛି, ଏହି ସ୍ପିରିଟ୍ ଦେଶର ପ୍ରତ୍ୟେକ ଜନସାଧାରଣଙକ୍ ମଧ୍ୟରେ ଏକ ନୂତନ ଆତ୍ମିବିଶ୍ବାସ ସୃଷ୍ଟି କରିବ ଏବଂ ଆମର ସମସ୍ତ ସାଂସଦମାନେ ଏବଂ ରାଜନୈତିକ ଦଳମାନେ ଗୋଟିଏ ବହୁତ ବଡ଼ ଗୁରୁତ୍ବପୂର୍ଣ୍ଣ ଭୂମିକା ନିର୍ବାହ କରିଛନ୍ତି। ନାରୀ ଶକ୍ତିକୁ ଏକ ବିଶେଷ ସମ୍ମାନ, କେବଳ ବିଧେୟକ ପାରିତ ହେବା ଦ୍ବାରା ମିଳିପାରିଛି, ଏମିତି ନୁହେଁ। ଏହି ବିଧେୟକ ପ୍ରତି ଦେଶର ସମସ୍ତ ରାଜନୈତିକ ଦଳଗୁଡ଼ିକର ସକାରାତ୍ମକ ଚିନ୍ତା ଆସିବ, ଏହା ଦ୍ବାରା ଆମର ଦେଶର ନାରୀ ଶକ୍ତିକୁ ଏକ ନୂତନ ଶକ୍ତି ପ୍ରଦାନ କରିବ। ଏକ ନୂତନ ବିଶ୍ବାସ ସହିତ ରାଷ୍ଟ୍ର ନିର୍ମାଣରେ ଯୋଗଦାନ ଦେବାରେ ନେତୃତ୍ବ ନେବାକୁ ସେମାନେ ଆଗେଇ ଆସିବେ, ଏମାନେ ନିଜେ ଆମର ଉଜ୍ଜ୍ବଳ ଭବିଷ୍ୟତ ପାଇଁ ଗ୍ୟାରେଣ୍ଟି ହେବେ।
ମାନନୀୟ ସଭାପତି ମହୋଦୟ,
ମୁଁ ଏହି ସଦନର ସମୟ ବେଶୀ ନେବି ନାହିଁ। ମୁଁ କେବଳ ଯେଉଁ ଭାବନା ଆପଣଙ୍କ ଡାରେ ବ୍ୟକ୍ତ କଲି, ସେଥିପାଇଁ କୃତଜ୍ଞତା ଜଣାଉଛି ଏବଂ ଯେତେବେଳେ ମତଦାନ ହେବ ସେତେବେଳେ ମୋର ଆପଣ ସମସ୍ତଙ୍କୁ ଅନୁରୋଧ ଯେ ଏହା ଉଚ୍ଚ ସଦନ ଅଟେ, ଭଲ ଆଲୋଚନା ପାଇଁ ମଧ୍ୟ ପ୍ରୟାସ ହୋଇଛି ଏବଂ ମତଦାନ ମଧ୍ୟ ସର୍ବସମ୍ମତି କ୍ରମେ ହୋଇ ଆମେ ଦେଶକୁ ଏକ ନୂତନ ବିଶ୍ବାସ ଦେବା। ଏହି ଅପେକ୍ଷା ସହ ମୁଁ ପୁଣିଥରେ ସମସ୍ତଙ୍କୁ ହୃଦୟରୁ ବହୁତ ବହୁତ ଧନ୍ୟବାଦ ଜଣାଉଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ମହିଳା ୩୦୦୦ ମିଟର ଷ୍ଟିପଲଚେଜରେ ରୌପ୍ୟ ପଦକ ଜିତିଥିବା ପାରୁଲ ଚୌଧୁରୀଙ୍କ ପାଇଁ ପ୍ରଧାନମନ୍ତ୍ରୀଙ୍କ ଖୁସି
ଏସୀୟ କ୍ରୀଡ଼ାରେ ମହିଳା ୩୦୦୦ ମିଟର ଷ୍ଟିପଲଚେଜରେ ରୌପ୍ୟ ପଦକ ଜିତିଥିବା ପାରୁଲ ଚୌଧୁରୀଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ୍ସରେ ପୋଷ୍ଟ କରିଛନ୍ତି:
ଏସୀୟ କ୍ରୀଡ଼ାରେ ମହିଳା ୩୦୦୦ ମିଟର ଷ୍ଟିପଲଚେଜରେ ପାରୁଲ ଚୌଧୁରୀ ଉଲ୍ଲେଖନୀୟ ରୌପ୍ୟ ପଦକ ଜିତିଛନ୍ତି । ତାଙ୍କ ନିଷ୍ଠା ଏବଂ ପରିଶ୍ରମ ବାସ୍ତବରେ ଫଳ ଦେଇଛି । ଭାରତ ବେଶ୍ ଆନନ୍ଦିତ । ତାଙ୍କୁ ଅଭିନନ୍ଦନ ଏବଂ ଆଗାମୀ ପ୍ରୟାସ ପାଇଁ ଶୁଭେଚ୍ଛା ।’
SR
(
ଯୋଗାଯୋଗ ମନ୍ତ୍ରଣାଳୟ
୨୦୨୨-୨୩ରେ ପୁଞ୍ଜି ବିନିଯୋଗ ଲାଗି ରାଜ୍ୟମାନଙ୍କୁ ସ୍ବତନ୍ତ୍ର ସହାୟତା ନିମନ୍ତେ ଯୋଜନା
୨୦୨୨-୨୩ରେ ପୁଞ୍ଜି ବିନିଯୋଗ ଲାଗି ରାଜ୍ୟମାନଙ୍କୁ ସ୍ବତନ୍ତ୍ର ସହାୟତା ନିମନ୍ତେ ଭାରତ ସରକାର ଏକ ଯୋଜନା ଆରମ୍ଭ କରିଛନ୍ତି । ଏହି ଯୋଜନା ଅଧୀନରେ, ପୁଞ୍ଜି ବିନିଯୋଗ ପ୍ରକଳ୍ପ ପାଇଁ ୫୦ ବର୍ଷ ଲାଗି ସୁଧମୁକ୍ତ ଋଣ ଆକାରରେ ରାଜ୍ୟ ସରକାରମାନଙ୍କୁ ଆର୍ଥିକ ସହାୟତା ଯୋଗାଇ ଦିଆଯିବ ।
ଯୋଜନାର ପଞ୍ଚମ ଭାଗ  ଅଧୀନରେ, ୩୦୦୦ କୋଟି ଟଙ୍କା ବ୍ୟୟବରାଦ କରାଯାଇଛି । ଅପ୍ଟିକାଲ ଫାଇବର କେବୁଲ  ନେଟୱର୍କ ପାଇଁ ପୁଞ୍ଜି ପ୍ରକଳ୍ପ ଗୁଡ଼ିକ ନିମନ୍ତେ ଏହି ସହାୟତା ରାଜ୍ୟମାନଙ୍କ ଲାଗି ଉପଲବ୍ଧ ହେବ । ଦୂରସଞ୍ଚାର ବିଭାଗର ସୁପାରିସ କ୍ରମେ ବ୍ୟୟ ବିଭାଗ ପକ୍ଷରୁ ନିକଟରେ ଚାରିଟି ରାଜ୍ୟ : ଉତ୍ତରାଖଣ୍ଡ, ଝାଡ଼ଖଣ୍ଡ, ହରିୟାଣା ଏବଂ କର୍ଣ୍ଣାଟକ ପାଇଁ ଯଥାକ୍ରମେ ୫୦ କୋଟି, ୮୪ କୋଟି, ୬୫ କୋଟି ଏବଂ ୧୫୬ କୋଟି ଟଙ୍କାର ଆବଣ୍ଟନ କରାଯାଇଛି ।